da en cs en en en en en cs en en da da da sv de en da nn nb da da da es da da nb da da sv da da da da da de da da da es nl da en da da en da en da da da da da da da da da da da da da sv en da da da da da da da ko en da en en da da sv da en en fr en de fr da da da en en nb en da de da
Kontroller vandforbruget – Spar penge
Mindst en gang om måneden bør vandmåleren aflæses, så eventuelle fejl opdages.
Støj i vandrørene, kondens på vandmåleren eller manglende vandtryk kan betyde utætte rørinstallationer under gulve eller lignende steder. Det kan kontrolleres ved at se på vandmåleren, når man er sikker på, at der ikke bruges vand. Løber tælleren alligevel rundt, er der en utæthed i installationen.
Ved mistanke om en utæthed i hus eller på privat grund, så ring til en autoriseret VVS-installatør.
Husk også at kontakte forsikringsselskabet, hvis du har en rørskadeforsikring.
Reparation og udvidelse af vandinstallationen, herunder lukning af stikledningsventilen, må kun udføres af en autoriseret VVS-installatør.
En familie med et par børn kan regne med et forbrug på 2,5 til 3,5 m³ vand om ugen, eller omkring 0,4 m³ i snit pr. dag.
På årsbasis svarer det til mellem 2,5 x 52 = 130 m³ og 3,5 x 52 = 182 m³.
Der findes også brugere med et lavere forbrug. Måske opholder de sig mindre i hjemmet, eller måske har de en økonomisk vaskemaskine, der højst bruger 60 til 70 liter vand pr. vask. Du kan også spare vand, hvis du har et WC med stort og lille skyl, og et kort brusebad er mere økonomisk end et karbad. Tætte vandhaner, der er nemme at åbne og lukke er også en fordel.
Den løbende WC-cisterne kan sagtens sende 1.500 liter vand i kloakken - i døgnet! Det er mere end 1 person bruger på en hel uge.
En dryppende vandhane kan nemt poste 50 liter vand ned i afløbet i døgnet.
Brug spand og børste til bilvasken. Med slange ryger der nemt 200 liter. Med spand og børste kan du nøjes med 20.
Kom vand i en balje, når I skræller kartoflerne, frem for at lade vandhanen løbe.
Vandet fra kartoffelkogningen kan bruges til at skylle af med før opvasken.
Vand blomsterbedet med kande og vand kun nyplantningerne. Gør det om aftenen så vandet ikke fordamper i solvarmen.
At spare vand gavner miljøet såvel som pengepungen.
Rust på tøjet efter vandafbrydelse kan fjernes sådan:
50 gr. Citronsyre + 5 l vand så varmt som tøjet tillader.
Tøjet lægges i blød fra ½ time til 1 døgn efter behov.
Gnides og skylles 3-4 gange, evt. sidste gang i vaskemaskinen.
Vaskes derefter som normalt.
Tlf. 70 13 13 30
Forbrug ved forskellige typer utætheder:
Copyright Rambøll Danmark A/S